
Πρόσκληση για την υποβολή προσφοράς

12 Αυγούστου 2026

Κύριοι,


Διαγωνισμός αρ. 16/2026 με θέμα: «Αγορά, Εγκατάσταση, Συντήρηση και Υποστήριξη Συστήματος Privileged Access Management (PAM)».



1. ΕΙΣΑΓΩΓΗ

1.1. Είδος Διαδικασίας

Η Κυπριακή Εταιρεία Διαχείρισης Περιουσιακών Στοιχείων ΚΕΔΙΠΕΣ Λτδ διενεργεί διαγωνισμό με τη μέθοδο της ανοικτής διαδικασίας λήψης προσφορών .

Οι προσφορές πρέπει να ετοιμαστούν και να υποβληθούν σύμφωνα με τους ακόλουθους όρους και απαιτήσεις. Υποβολή προσφοράς συνεπάγεται αποδοχή αυτών των όρων και απαιτήσεων.


2. ΠΕΡΙΓΡΑΦΗ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ ΤΟΠΟΣ και ΧΡΟΝΟΣ ΠΑΡΑΔΟΣΗΣ


2. 
2.1. Αντικείμενο

Η Κυπριακή Εταιρεία Διαχείρισης Περιουσιακών Στοιχείων (ΚΕΔΙΠΕΣ) Λτδ στο πλαίσιο της στρατηγικής της για ενίσχυση της κυβερνοασφάλειας και συμμόρφωση με το ισχύον κανονιστικό πλαίσιο, προτίθεται να προκηρύξει διαγωνισμό προσφορών για την προμήθεια και εισαγωγή εξειδικευμένων πληροφοριακών συστημάτων, με σκοπό την κάλυψη των απαιτήσεων των Κανονισμών DORA και NIS2.

Ο παρών διαγωνισμός αφορά την εισαγωγή Συστήματος Διαχείρισης Προνομιακής Πρόσβασης (Privileged Access Management – PAM), με σκοπό τον ενισχυμένο έλεγχο, την παρακολούθηση και την ασφαλή διαχείριση των προνομιακών λογαριασμών και προσβάσεων στα πληροφοριακά συστήματα, τις εφαρμογές και τις υποδομές της ΚΕΔΙΠΕΣ, σύμφωνα με τις επισυνημμένες Τεχνικές Προδιαγραφές στο Παράρτημα 2. Το πεδίο καλύπτει και την πρόσβαση προνομιακών λογαριασμών από τρίτα μέρη όπως προμηθευτές και εξωτερικούς συνεργάτες.

Η λύση PAM θα πρέπει να διασφαλίζει την προστασία των προνομιακών διαπιστευτηρίων σε όλο το πληροφοριακό περιβάλλον της ΚΕΔΙΠΕΣ, να περιορίζει τον κίνδυνο από εσωτερικές απειλές και να ενσωματώνεται πλήρως με τα υφιστάμενα τεχνολογικά συστήματα και υποδομές. 

Η υλοποίηση της λύσης PAM αποσκοπεί στον περιορισμό των κινδύνων που σχετίζονται με μη εξουσιοδοτημένη ή καταχρηστική χρήση προνομιακών δικαιωμάτων, στη βελτίωση της ιχνηλασιμότητας και της λογοδοσίας, καθώς και στην ευθυγράμμιση με τις απαιτήσεις διακυβέρνησης, ελέγχου και ασφάλειας που απορρέουν από τους κανονισμούς DORA και NIS2.

Στόχος του διαγωνισμού είναι η επιλογή αξιόπιστου αναδόχου, ο οποίος θα αναλάβει την προμήθεια, εγκατάσταση και  παραμετροποίηση της λύσης PAM, συμβάλλοντας ουσιαστικά στη συνολική ενίσχυση της επιχειρησιακής ανθεκτικότητας και της κυβερνοασφάλειας της ΚΕΔΙΠΕΣ. 


2.2. [bookmark: _Toc171392876]Τόπος Παράδοσης

Τόπος παράδοσης των υπό προμήθεια προϊόντων/υπηρεσιών είναι :

ΚΕΔΙΠΕΣ ΛΤΔ,
Γρηγόρη Αυξεντίου 8,
1096 Λευκωσία,
Κύπρος.

Η προσφερόμενη τιμή πρέπει να περιλαμβάνει όλα τα σχετικά έξοδα για την παράδοση των ζητούμενων προϊόντων/υπηρεσιών στον καθορισμένο τόπο παράδοσης.


2.3. Χρόνος Παράδοσης

Η παράδοση των προϊόντων/υπηρεσιών στην τοποθεσία που αναφέρεται ανωτέρω, θα πραγματοποιηθεί εντός δύο (2) μηνών από την ημερομηνία τοποθέτησης της σχετικής παραγγελίες/υπογραφής της Σύμβασης (Παράρτημα 2, παράγραφος Δ).

	
3. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΑΣ

3. 
3.1. Γλώσσα Προσφοράς 

Οι προσφορές προκειμένου να γίνουν αποδεκτές πρέπει να έχουν συνταχθεί στην ελληνική   γλώσσα και σύμφωνα με τα αναφερόμενα παρακάτω στις παραγράφους 3.2 και 3.3 της παρούσας.


3.2. Υποβολή Προσφοράς 

Στον τίτλο του μηνύματος πρέπει να αναγράφονται ευκρινώς:

	· Ο αριθμός του διαγωνισμού.
· Ο τίτλος του διαγωνισμού.
· Ο αριθμός του μηνύματος.
· Τα στοιχεία του αποστολέα.


1. 
0. 
0. 

Περιεχόμενα Προσφοράς


	Υποβάλλονται δύο μηνύματα ως εξής :

Μήνυμα αρ. 1 : 

Μέσα στο folder της Προσφοράς τοποθετούνται σε δύο (2) sub folders όλα τα σχετικά με την Προσφορά στοιχεία ως εξής (μέγιστο μέγεθος κάθε μηνύματος 10ΜΒ) :

(α)	Sub-folder / attachments «Υποβολή Προσφοράς» ο οποίος περιέχει: 
· Το Έντυπο Υποβολής Προσφοράς, το οποίο πρέπει να συνταχθεί σύμφωνα με το υπόδειγμα που επισυνάπτεται στην παρούσα πρόσκληση ως Παράρτημα 1.

 (β)	Sub-folder / attachments «Τεχνικό Μέρος», ο οποίος περιέχει:
· Το Έντυπο Τεχνικών Προδιαγραφών, πλήρως και ορθά συμπληρωμένο σύμφωνα με το υπόδειγμα που επισυνάπτεται στην παρούσα πρόσκληση ως Παράρτημα 2.
· Τα νομιμοποιητικά στοιχεία και όλα τα άλλα απαραίτητα δικαιολογητικά συμμετοχής στο διαγωνισμό (όπου εφαρμόζεται). 

Όλες οι σελίδες της Τεχνικής Προσφοράς πρέπει να είναι αριθμημένες.

Μήνυμα αρ. 2 :

Μέσα στο folder της Προσφοράς τοποθετείται σε Sub-folder ο «Οικονομικός Φάκελος», ο οποίος περιέχει : 
· Το Έντυπο Οικονομικής Προσφοράς, το οποίο πρέπει να συνταχθεί σύμφωνα με το υπόδειγμα  που επισυνάπτεται στην παρούσα πρόσκληση ως Παράρτημα 3.
Υπάρχει δυνατότητα υποβολής περισσότερων από ενός μηνυμάτων τα οποία θα αριθμούνται Μήνυμα αρ.1 α, β, γ κ.λ.π., Μήνυμα αρ.2 α, β, γ κ.λ.π.

Σημείωση: Δεν είναι αποδεκτά αρχεία που αποστέλνονται μέσω υπηρεσιών αποθήκευσης cloud (google drive, drobox, onedrive, wetransfer, κλπ) .
	

	
Σημείωση: Δεν είναι αποδεκτά αρχεία που αποστέλνονται μέσω υπηρεσιών αποθήκευσης cloud (google drive, drobox, onedrive, wetransfer, κλπ) .





3.3. Χρόνος και Τόπος Υποβολής των Προσφορών Χρόνος και Τόπος Υποβολής των Προσφορών

Οι προσφορές για το διαγωνισμό με όλα τα απαραίτητα στοιχεία θα πρέπει να αποσταλούν στην ηλεκτρονική διεύθυνση
 
tenders@kedipes.com.cy 

το αργότερο μέχρι την Τετάρτη, 9 Σεπτεμβρίου 2026 και ώρα 12:00 το μεσημέρι 

Προσφορές που θα κατατεθούν μετά την ημερομηνία και ώρα λήξης του διαγωνισμού δεν θα γίνουν αποδεκτές.


3.4. Περίοδος Ισχύος Προσφορών

Προσφορές που υποβάλλονται θα ισχύουν και θα δεσμεύουν τους Προσφοροδότες για περίοδο τριών (3) μηνών, προσμετρούμενους από την επομένη της ημέρας λήξης της προθεσμίας υποβολής Προσφορών.

4. ΕΠΙΚΟΙΝΩΝΙΑ 

Όλα τα ερωτήματα αναφορικά με τον πιο πάνω διαγωνισμό υποβάλλονται στο Τμήμα Προσφορών στην ηλεκτρονική διεύθυνση: TendersDepartment@kedipes.com.cy

4. 
4.1. Διευκρινίσεις

Ερωτήσεις ή σημεία προς διευκρίνιση  δύνανται να  υποβάλλονται από τους προσφοροδότες  μέχρι και 3 εργάσιμες μέρες πριν την ημερομηνία υποβολής των προσφορών (4 Σεπτεμβρίου 2026).

Οι προσφοροδότες θα λαμβάνουν απάντηση τουλάχιστο 1 εργάσιμη μέρα πριν την ημερομηνία υποβολής των προσφορών (8 Σεπτεμβρίου 2026).  

4.2 Παράταση χρόνου υποβολής προσφορών

Αιτήματα παράτασης χρόνου υποβολής προσφορών δύνανται να υποβάλλονται από τους προσφοροδότες εντός 2 εργάσιμων ημερών από την ημερομηνία δημοσίευσης της πρόσκλησης (12/08/2026) μέσω ηλεκτρονικού ταχυδρομείου στην διεύθυνση TendersDepartment@kedipes.com.cy

Οι προσφοροδότες θα λαμβάνουν απάντηση εντός 3 εργάσιμων ημερών από την ημερομηνία δημοσίευσης της πρόσκλησης (13/08/2026).

5. ΑΝΑΘΕΣΗ ΣΥΜΒΑΣΗΣ

5. 
5.1. Κριτήριο Ανάθεσης

Η Σύμβαση θα ανατεθεί στον Προσφοροδότη η προσφορά του οποίου πληροί τους όρους και απαιτήσεις της πρόσκλησης και θα έχει αναδειχθεί ως η προσφορά με τη  ψηλότερη τελική κατάταξη (στάθμιση τεχνικής και οικονομικής αξιολόγησης). Η ΚΕΔΙΠΕΣ δύναται κατά την απόλυτη κρίση της να αναθέσει μέρος του διαγωνισμού σε περισσότερους από έναν προσφοροδότες. 
5.2. Τρόπος Πληρωμής

Οι πληρωμές θα καταβάλλονται σε Ευρώ.
· Με την έκδοση τραπεζικής επιταγής στο όνομα του Ανάδοχου έναντι τιμολογίου, μετά την αποδοχή των παραδοθέντων προϊόντων/υπηρεσιών.
· Με πίστωση του λογαριασμού του προσφοροδότη σε λογαριασμό που διατηρεί σε οποιαδήποτε Τράπεζα.
· Σε περίπτωση που ο επιτυχών προσφοροδότης διατηρεί Μη Εξυπηρετούμενο Δάνειο στην ΚΕΔΙΠΕΣ, οποιεσδήποτε πληρωμές θα γίνονται στον αντίστοιχο λογαριασμό.
6. ΠΡΟΣΩΠΙΚΑ ΔΕΔΟΜΕΝΑ

Νοείται ότι οποιαδήποτε στοιχεία περιλαμβάνονται στις υποβληθείσες προσφορές και αφορούν προσωπικά δεδομένα, θα χρησιμοποιούνται από την ΚΕΔΙΠΕΣ στα πλαίσια της αξιολόγησης και τηρουμένων των προνοιών της Νομοθεσίας


7. ΤΕΡΜΑΤΙΣΜΟΣ ΣΥΜΒΑΣΗΣ

Σε περίπτωση που ο προσφοροδότης αθετήσει τους συμβατικούς όρους λόγω μη εκπλήρωσης των συμβατικών του υποχρεώσεων, η ΚΕΔΙΠΕΣ Λτδ δύναται, αφού δώσει προειδοποίηση επτά (7) ημερών, να τερματίσει τη Σύμβαση.

9. ΠΑΡΑΡΤΗΜΑΤΑ  ΠΡΟΣΚΛΗΣΗΣ

	Αρ.
	Τίτλος 

	1
	Έντυπο Υποβολής Προσφοράς

	2
	Έντυπο Τεχνικών Προδιαγραφών

	3
	Έντυπο Οικονομικής Προσφοράς 

